Nr. 39.370/01.11.2021

**REFERAT DE APROBARE**

**la Proiectul de hotărâre** **privind avizarea taxelor și tarifelor pentru servicii prestate utilizatorilor de către Biblioteca Judeţeană „Octavian Goga”Cluj, pentru anul fiscal 2022**

|  |
| --- |
| **Secțiunea 1** - **Motivul adoptării actului administrativ:**  |
| **1. Descrierea situației actuale:** Prin Hotărârea Consiliului Judeţean Cluj nr. 224 din 2020 au fost avizate taxele/tarifele pentru servicii prestate utilizatorilor de către Biblioteca Judeţeană “Octavian Goga” pentru anul fiscal 2021. |
| * 1. **Cerinţe care reclamă necesitatea actului administrativ:**
 |
| Conform prevederilor Legii bibliotecilor nr. 334/2002, republicată, cu modificările şi completările ulterioare, bibliotecile de drept public se înfiinţează şi se organizează în subordinea autorităţilor administraţiei publice centrale sau locale şi funcţionează potrivit regulamentelor proprii aprobate de aceste autorităţi. Bibliotecile de drept public pot oferi servicii, stabilite prin regulamentele proprii de organizare şi funcţionare, în condiţiile legii, pe bază de tarife, cu avizul autorităţii sau instituţiei finanţatoare.Codul fiscal prevede posibilitatea instituirii de către consiliile judeţene a taxelor pentru utilizarea temporară a locurilor publice.Biblioteca Judeţeană „Octavian Goga” este o instituţie publică de cultură, cu personalitate juridică, aflată în subordinea Consiliului Judeţean Cluj, finanţată din venituri proprii şi subvenţii acordate de la bugetul Judeţului Cluj. Veniturile proprii realizate din obiectul de activitate se utilizează în scopul susţinerii, promovării şi valorificării culturii scrise. Taxele și tarifele pentru serviciile oferite de Bibliotecă sunt propuse de managerul acesteia şi se avizează de Consiliul Judeţean Cluj. |
| * 1. **Cerinţe care reclamă oportunitatea actului administrativ:**
 |
| Momentul emiterii actului administrativ trebuie stabilit în așa fel încât efectele sale să fie utile în anul fiscal 2022. Durata de timp necesară pentru producerea actului administrativ normativ trebuie să respecte termenele legale stabilite pentru informarea și supunerea acestuia dezbaterii publice.Actul administrativ trebuie emis de către Consiliul Județean Cluj în calitate de autoritate finanțatoare a instituției Biblioteca Judeţeană „Octavian Goga”.Scopul actului este conform cu scopul legii, și anume, de avizare a taxelor și tarifelor propuse de managerul instituției.Având în vedere cerințele enumerate mai sus considerăm oportună emiterea actului administrativ în cauză.. |
| 1. **Schimbări preconizate:**
 |
| Prin adresa nr. 4.665/12.10.2021 a Bibliotecii Judeţene „Octavian Goga” Cluj , înregistrată la Consiliul Județean Cluj sub numărul 36.734/12.10.2021 managerul propune păstrarea cuantumului taxelor/tarifelor percepute în anul 2021 și pentru anul 2022. |
| **Secțiunea a 2-a - Impactul socio-economic:**  |
| Prin păstrarea cuantumului taxelor / tarifelor percepute de instituție în contextul actualei pandemii, prin predictibilitatea și nivelul acestora, se încurajează utilizarea de către beneficiarii specifici a serviciilor prestate de către bibliotecă.  |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Pe fondul actualei pandemii se preconizează ca în anul 2022 să se realizeze venituri cel puțin la nivelul anului 2021. |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| Având în vedere caracterul normativ al proiectului de hotărâre acesta se va aduce la cunoștința publicului în termenele și condițiile prevederilor legale în vigoare și va fi transmis spre analiză și avizare după definitivare, pe baza observațiilor și propunerilor formulate de persoanele sau organizațiile interesate.  |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| Începând cu data de la care se vor aplica prevederile actului administrativ, prevederile Hotărârii Consiliului Judeţean Cluj nr. 224/2020 privind avizarea taxelor și tarifelor pentru servicii prestate utilizatorilor de către Biblioteca Judeţeană „Octavian Goga” Cluj, pentru anul fiscal 2021, se abrogă.După adoptarea hotărârii în cauză, aceasta va fi comunicată în termenul prevăzut de lege, Direcţiei Generale Buget-Finanţe, Resurse Umane, Bibliotecii Judeţene „Octavian Goga” Cluj, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi postare pe pagina de internet [www.cjcluj.ro](http://www.cjcluj.ro)  |
| **Secțiunea a 6-a – Anexe la referatul de aprobare:** |
| Adresa nr. 4.665/12.10.2021 a Bibliotecii Judeţene „Octavian Goga” Cluj , înregistrată la Consiliul Județean Cluj sub numărul 36.734/12.10.2021 |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind** **avizarea taxelor și tarifelor pentru servicii prestate utilizatorilor de către Biblioteca Judeţeană „Octavian Goga”Cluj, pentru anul fiscal 2022**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din…. ...... privind avizarea taxelor și tarifelor pentru servicii prestate utilizatorilor de către BibliotecaJudeţeană „OctavianGoga”Cluj pentru anul fiscal 2022, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 39.370/01.11.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 39.371/01.11.2021 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de: adresa Bibliotecii Judeţene „Octavian Goga”Cluj nr. 4.665/12.10.2021 a Bibliotecii Judeţene „Octavian Goga” Cluj , înregistrată la Consiliul Județean Cluj sub numărul 36.734/12.10.2021

Luând în considerare prevederile:

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art.173 alin. (1) lit. b) și d), alin. (3) lit.c) și alin. (5) lit.d) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
* art. 67 alin. (1) lit b) şi ale art. 68 din Legea privind finanţele publice locale nr. 273/2006, cu modificările şi completările ulterioare;
* art. 6 alin. (2) şi ale art. 8 alin. (2) și alin. (4) din Legea bibliotecilor nr. 334/2002, republicată, cu modificările şi completările ulterioare;
* Legii privind Codul fiscal nr. 227/2015, cu modificările şi completările ulterioare;
* Hotărârii Consiliului Judeţean Cluj nr. 62/2021 privind aprobarea Organigramei, a Statutului de funcții și a Regulamentului de organizare şi funcţionare pentru Biblioteca Judeţeană “Octavian Goga”;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.**Se avizează taxele și tarifele pentru servicii prestate utilizatorilor de către Biblioteca Judeţeană „Octavian Goga” Cluj pentru anul fiscal 2022, cuprinse în Anexa care face parte integrantă din prezenta hotărâre.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Generală Buget-Finanţe, Resurse Umane şi Biblioteca Judeţeană „Octavian Goga” Cluj.

**Art. 3.** Prezenta hotărâre se comunică Direcţiei Generale Buget-Finanţe, Resurse Umane, Bibliotecii Judeţene „Octavian Goga” Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tişe Simona Gaci**

**INIȚIATOR,**

**PREȘEDINTE**

**Alin Tișe**

**Nr……... din …… 2021**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

 Anexa

**la Proiectul de hotărâre privind avizarea taxelor și tarifelor pentru servicii prestate utilizatorilor de către Biblioteca Judeţeană „Octavian Goga”Cluj, pentru anul fiscal 2022**

|  |  |  |
| --- | --- | --- |
| **Nr. crt.** | **Taxe/Tarife/Denumire serviciu** | **Taxe/Tarife lei** |
|  1. | Eliberarea *Permisului de intrare* *RFID* (o dată la 5 ani) - lei/bucată* pentru adulţi
* pentru preşcolari, elevi, studenţi
 | 20,0010,00 |
|  2. | Eliberarea *Permisului de intrare* pe termen scurt (o lună) - lei/bucată | 4,00 |
| 3. | Eliberarea duplicatului p*ermisului de intrare* (la solicitarea utilizatorului) pentru toate categoriile de public (lei/bucată) | 20,00 |
| 4. | Împrumutul publicaţiilor peste prevederile Regulamentului de împrumut - (lei/titlu/zi)pentru adulţipentru copii | 0,400,20 |
| 5. | Taxa pentru utilizarea spaţiului din holul bibliotecii pentru expoziţii, evenimente culturale, manifestări (fără alte facilităţi) / (lei/zi) | 70,00 |
| 6. | Taxa pentru utilizarea spaţiului din holul bibliotecii pentru lansare de carte sau alte manifestări culturale, cu asigurarea sonorizării / (lei/oră) | 70,00 |
| 7. | Taxa pentru utilizarea spaţiului din holul bibliotecii pentru lansare de carte sau alte manifestări culturale, fără asigurarea sonorizării – (lei/oră) | 50,00 |
| 8. | Taxa pentru utilizarea spaţiului în sala cu suprafaţa peste 50 mp (cu utilizarea staţiei de sonorizare, a calculatorului şi videoproiectorului) / (lei/oră) | 60,00 |
| 9. | Taxa pentru utilizarea spaţiului în sala cu suprafaţa peste 50 mp (cu utilizarea stației de sonorizare) – (lei/oră) | 50,00 |
| 10. | Taxa pentru utilizarea spaţiului în sala cu suprafaţa peste 50 mp (cu utilizarea calculatorului şi videoproiectorului) – (lei/oră) | 50,00 |
| 11. | Taxa pentru utilizarea spaţiului în sala cu suprafaţa peste 50 mp (cu utilizarea videoproiectorului) – (lei/oră) | 45,00 |
| 12. | Taxa pentru utilizarea spaţiului în sala cu suprafaţa peste 50 mp (cu utilizarea flipchartului) - (lei/oră) | 45,00 |
| 13. | Taxa pentru utilizarea spaţiului în sala cu suprafaţa peste 50 mp - (lei/oră) | 40,00 |
| 14. | Taxa pentru utilizarea spaţiului în sala cu suprafaţa între 20-50 mp (cu utilizarea calculatorului şi videoproiectorului) – (lei/oră) | 35,00 |
| 15. | Taxa pentru utilizarea spaţiului în sala cu suprafaţa între 20-50 mp (cu utilizarea videoproiectorului) – (lei/oră) | 30,00 |
| 16. | Taxa pentru utilizarea spaţiului în sala cu suprafaţa între 20–50 mp (cu utilizarea flipchartului)- (lei/oră) | 25,00 |
| 17. | Taxa pentru utilizarea spaţiului în sala cu suprafaţa între 20-50 mp - (lei/oră) | 17,00 |
| 18 | Taxa pentru utilizarea spaţiului în sala de curs cu suprafaţa peste 50 mp (cu utilizarea videoproiectorului şi calculatoarelor) - lei/oră | 70,00 |
| 19. | Imprimarea informaţiei din bazele de date ale bibliotecii şi de pe internet (lei/filă-faţă A4) | 0,30 |
| 20. | Imprimarea informaţiei din bazele de date ale bibliotecii şi de pe internet (lei/filă-faţă/verso A4)  | 0,50 |
| 21. | Efectuarea de copii xerox după documentele existente în colecţiile bibliotecii - (lei/pagină A4) | 0,30 |
| 22. | Efectuarea de copii xerox după documentele existente în colecţiile bibliotecii - (lei/filă-faţă/verso A4) | 0,50 |
| 23. | Efectuarea de copii xerox după documentele existente în colecţiile bibliotecii - (lei/pagină A3) | 0,50 |
| 24. | Efectuarea de copii xerox după documentele existente în colecţiile bibliotecii - (lei/filă-faţă/verso A3) | 1,00 |
| 25. | Elaborarea bibliografiilor la cerere, care rămân la solicitant - (lei/titlu)* elevi
* studenţi
* alte categorii de utilizatori
 | 1,001,002,00 |
| 26. | Organizarea de cursuri de formare profesională, în colaborare cu unităţi acreditate | 20% din valoarea totală a tarifelor încasate de către unitatea acreditată |
| 27. | Organizarea programului de perfecţionare pentru calificarea de FORMATOR,cod COR 242401, autorizat ANC (lei/participant) | 500,00 |

Scutiri: Pensionarii, şomerii şi persoanele cu dizabilităţi sunt scutiţi de plata tarifului pentru eliberarea permisului de intrare.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**INIȚIATOR,**

**PREȘEDINTE**

**Alin Tișe**

Nr. 39.371/01.11.2021

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | privind avizarea taxelor și tarifelor pentru servicii prestate utilizatorilor de către Biblioteca Judeţeană „Octavian Goga”Cluj, pentru anul fiscal 2022 |
| **Compartiment de resort:** | Direcţia Generală Buget-Finanţe, Resurse UmaneServiciul Buget Local, Venituri |
| **Secțiunea 1 – Documentare și analiză:**  |
| Obiectul/domeniul reglementat:În exercitarea atribuțiilor privind dezvoltarea economico socială a județului, Consiliul Județean stabilește și aprobă impozite și taxe de interes județean, în condițiile legii.În exercitarea atribuțiilor privind gestionarea serviciilor publice de interes județean în domeniul culturii Consiliul Județean asigură cadrul necesar pentru furnizarea serviciilor. Proiectul de hotărâre este integrat în politicile publice și este corelat cu legislația specifică și reglementările interne aplicabile domeniului respectiv.  |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| În raport de atribuțiile specifice Serviciului Buget Local, Venituri, apreciem că au fost respectate cerințele economice specifice domeniului reglementat precum și cele tehnice referitoare la procedurile legale de avizare a taxelor/tarifelor propuse de managerul bibliotecii. De asemenea, apreciem că proiectul de hotărâre respectă cerințele de regularitate aplicabile actelor administrative cu caracter normativ. |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):***  |
| Pentru serviciile prestate instituția a realizat în cursul anului 2020 venituri proprii în valoare de 60,41 mii lei, din care 46,79 mii lei până la data de 30.09.2020. În cursul anului 2021 veniturile proprii realizate până la data de 30.09.2021 sunt de 54,91 mii lei. Pentru anul 2022 ca urmare a păstrării nivelului taxelor/tarifelor se preconizează realizarea unor venituri proprii situate cel puțin la nivelul anului 2021.  |
| ***Secțiunea a 4-a - Concluzii/propuneri:*** În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a |
|  |
|  | **Prenume și nume** | **Data** | **Semnătura** |
| Avizat: Director | Cristina Șchiop |  |  |
| Verificat: Șef serviciu | Dorina Maier |  |  |
| Elaborat: Consilier | Liviu Negreanu |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Generală Buget-Finanţe, Resurse UmaneServiciul Buget Local, Venituri | 11.11.2021 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Crina Muntean  |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | normativ | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 2 |  |  |  |

Direcţia Generală Buget Finanţe, Resurse Umane

Nr. 39.373/2021

**ANUNŢ**

**În conformitate cu prevederile Legii 52/2003 privind transparenţa decizională în administraţia publică, republicată, se aduce la cunoştinţă următorul proiect de hotărâre cu caracter normativ:**

**Proiectul de hotărâre privind** **avizarea taxelor și tarifelor pentru servicii prestate utilizatorilor de către Biblioteca Judeţeană „Octavian Goga”Cluj, pentru anul fiscal 2022**

Potrivit art.7, alin.2 din Legea nr.52/2003 privind transparenţa decizională în administraţia publică, republicată, se aduce la cunoştinţa publicului **Proiectul de hotărâre privind** **avizarea taxelor și tarifelor pentru servicii prestate utilizatorilor de către Biblioteca Judeţeană „Octavian Goga”Cluj, pentru anul fiscal 2022.**

 Proiectul de act normativ poate fi consultat pe site-ul Consiliului Judeţean Cluj **cjcluj.ro.**

 În conformitate cu prevederile art.7, alin.4 din Legea 52/2003, republicată, se pot trimite în scris propuneri, sugestii, opinii cu valoare de recomandare privind proiectul de act normativ.Se vor specifica articolele din proiectul de hotărâre la care se referă.

 Propunerile, sugestiile, opiniile, se pot transmite până la data de **17.11.2021,** astfel:

* prin poştă pe adresa Consiliului Judeţean Cluj- Calea Dorobanţilor nr.106 Cluj Napoca, CP 400609
* pe mail la adresa infopublic@cjcluj.ro
* la Registratura Consiliului Judeţean Cluj: Calea Dorobanţilor nr.106 Cluj Napoca, la parterul clădirii.

 **Materialele depuse vor purta menţiunea “Recomandare pentru Proiectul de hotărâre privind avizarea taxelor și tarifelor pentru servicii prestate utilizatorilor de către Biblioteca Judeţeană „Octavian Goga”Cluj, pentru anul fiscal 2022 ”.**

 **PREŞEDINTE,**

**ALIN TIȘE**

Director general: Cristina Șchiop

Şef serviciu BLV: Dorina Maier

Întocmit: Liviu Negreanu